הירידה המתמשכת בזרימת הגז הטבעי מצפון אפריקה לאירופה צפויה לתת זריקת עידוד לחברת הגז הרוסית גזפרום.
אלג'יריה ולוב צפויות להפחית את הייצוא לאירופה בשנתיים-שלוש הקרובות בגלל אי היציבות הפוליטית, היעדר השקעות ומשא ומתן מחודש על חוזים, לדברי קרלו מלקרנה, מנכ"ל Snam Rete Gas האיטלקית, מפעילת צינורות הגז הגדולה באירופה במונחי אורך הצינור ויכולת האיחסון.
צפון אפריקה היא ספקית הגז החיצונית השניה בגודלה באירופה, אחרי רוסיה, וסיפקה כמעט 10% מהביקוש ביבשת ב-2013. התפוקה ירדה מאז המלחמה בלוב שהביאה לסיום שלטונו בן 42 השנים של מועמר קדאפי ב-2011, בעוד שמתקפה מיליטנטית במתקן הגז In Amenas באלג'יריה ב-2013 הגבירה את החששות הביטחוניים שם. משמעות ההזדקנות של שדות הנפט היא שיש צורך בהשקעות נוספות כדי לשמור על רמות התפוקה.
"הסבירות לכך שצפון אפריקה תפחית את הייצוא לאירופה גבוהה מאוד", אמר מלקרנה בראיון לבלומברג. משיכת השקעות לשם בעייתית, מה שאומר שהתלות של אירופה בגז הרוסי בוודאי תימשך, אמר.
אלג'יריה סיפקה 8% מהביקוש האירופי ב-2013, אחוז אחד פחות מהשנה הקודמת, לפי הארגון הלוביסטי יורוגז. הנתח של לוב נותר ללא שינוי, ברמה של 1%. זאת בהשוואה לנתח של 27% של רוסיה ב-2013.